ประกาศกระทรวงการคลัง เรื่อง ปรับปรุงระบบการแลกเปลี่ยนเงินตรา
ประกาศกระทรวงการคลัง
เรื่อง ปรับปรุงระบบการแลกเปลี่ยนเงินตรา[๑]
 

อาศัยอำนาจตามความในมาตรา ๘ วรรคสาม แห่งพระราชบัญญัติเงินตรา
พ.ศ. ๒๕๐๑ รัฐมนตรีว่าการกระทรวงการคลัง โดยคำแนะนำของธนาคารแห่งประเทศไทย
ออกประกาศไว้ ดังต่อไปนี้

๑.
ระบบการแลกเปลี่ยนเงินตรา ให้ใช้ค่าเงินบาทที่เทียบกับค่าของกลุ่มสกุลเงินของประเทศคู่ค้าตามความสำคัญทางการค้ากับประเทศดังกล่าว
โดยคำนึงถึงสภาวะทางเศรษฐกิจและการเงินของประเทศไทย

๒.
ให้ทุนรักษาระดับอัตราแลกเปลี่ยนเงินตรา ดำเนินการซื้อขายเงินตราต่างประเทศ
เพื่อรักษาเสถียรภาพของค่าเงินบาทตามระบบที่กล่าวใน ๑.
และเป็นผู้ประกาศกำหนดอัตรากลางระหว่างอัตราซื้อขายเงินดอลลาร์สหรัฐอเมริกากับธนาคารพาณิชย์
เป็นครั้งคราวตามความจำเป็นโดยให้เริ่มต้นด้วยอัตรากลางดอลลาร์สหรัฐอเมริกา ละ ๒๗
บาท ในวันที่ ๕ พฤศจิกายน ๒๕๒๗


ประกาศ ณ วันที่ ๒ พฤศจิกายน พ.ศ. ๒๕๒๗
สมหมาย ฮุนตระกูล
รัฐมนตรีว่าการกระทรวงการคลัง































ปิยะธิดา/จัดทำ
๒๔ กรกฎาคม
๒๕๖๑




[๑] ราชกิจจานุเบกษา
เล่ม ๑๐๑/ตอนที่ ๑๕๙/ฉบับพิเศษ หน้า ๑/๕ พฤศจิกายน ๒๕๒๗